b'\n_START_ARTICLE_\nPolkitasta mi\xc5\xa1ica\n_START_PARAGRAPH_\nPolkitasta mi\xc5\xa1ica (latinsko musculus semitendinosus) je dolga mi\xc5\xa1ica na zadnji strani stegna. Skupaj z dolgo glavo dvoglave stegenske mi\xc5\xa1ice izvira iz sedni\xc4\x8dne gr\xc4\x8davine. Pripenja se na medialni goleni\xc4\x8dni kondil. Skupaj z kroja\xc5\xa1ko in sloko mi\xc5\xa1ico tvorijo pes anserinus. Pod njo se nahaja bursa anserina._NEWLINE_Polkitasta mi\xc5\xa1ica izteza in pomo\xc5\xbeno odmika kol\xc4\x8dni sklep, kr\xc4\x8di kolenski sklep, notranje rotira golen. Pri iztegnjenem kolenskem sklepu rotira kol\xc4\x8dni sklep in spodnji ud navznoter._NEWLINE_O\xc5\xbeiv\xc4\x8duje jo \xc5\xbeivec tibialis (L5, S1 in S2).'